
Fitosanitāro jautājumu pagaidu komisija šo standartu pieņēma savā otrajā sanāksmē 1999. gada oktobrī.

[bookmark: _Toc238135195][bookmark: _bookmark2]Piemērošanas joma

Šajā standartā ir aprakstītas prasības no kaitīgā organisma brīvu ražošanas vietu un no kaitīgā organisma brīvu ražošanas vietas daļu noteikšanai un izmantošanai, kas ir kaitīgo organismu riska pārvaldības iespējas, lai izpildītu fitosanitārās prasības augu, augu produktu un citu reglamentētu priekšmetu ievešanai.

[bookmark: _Toc238135196][bookmark: _bookmark3]Atsauces

Šajā standartā ir atsauce uz Fitosanitāro pasākumu starptautiskajiem standartiem (FPSS). FPSS ir pieejami starptautiskajā portālā par fitosanitārajiem jautājumiem (IPP) https://www.ippc.int/core-activities/standards-setting/ispms.

IPPC. 1997. Starptautiskā augu aizsardzības konvencija. Roma, IPPC, FAO.

[bookmark: _Toc238135197][bookmark: _bookmark4]Definīcijas

Šajā standartā izmantotās fitosanitāro terminu definīcijas ir atrodamas FPSS Nr. 5 (“Fitosanitāro terminu glosārijs”).

[bookmark: _Toc238135198][bookmark: _bookmark5]Prasību izklāsts

Šajā standartā tiek izmantots jēdziens “brīvs no kaitīgā organisma”, lai eksportētājvalstis varētu sniegt importētājvalstīm garantiju, ka augi, augu produkti un citi reglamentētie priekšmeti ir brīvi no konkrēta kaitīgā organisma vai konkrētiem kaitīgajiem organismiem un atbilst fitosanitārajām prasībām ievešanai, ja attiecīgos augus, augu produktus vai reglamentētos priekšmetus ieved no ražošanas vietas, kas ir brīva no kaitīgā organisma. Apstākļos, kad noteiktu ražošanas vietas daļu pārvalda kā atsevišķu vienību un var uzturēt brīvu no konkrēta kaitīgā organisma vai konkrētiem kaitīgajiem organismiem, var uzskatīt, ka tā ir no kaitīgā organisma brīva ražošanas vietas daļa. No kaitīgā organisma brīvu ražošanas vietu vai no kaitīgā organisma brīvu ražošanas vietas daļu izmantošana ir atkarīga no tādu kritēriju izmantošanas, kas attiecas uz konkrētā kaitīgā organisma bioloģiskajām īpašībām, ražošanas vietas īpašībām, ražotāja darbības spējām un nacionālās augu aizsardzības organizācijas (NAAO) prasībām un pienākumiem.

Prasības no kaitīgā organisma brīvas ražošanas vietas vai no kaitīgā organisma brīvas ražošanas vietas daļas noteikšanai un uzturēšanai, ja tas ir NAAO īstenots fitosanitārais pasākums, ietver:
· sistēmas, lai noteiktu, ka ražošanas vieta vai tās daļa ir brīva no kaitīgā organisma;
· sistēmas, lai ražošanas vietu vai tās daļu uzturētu brīvu no kaitīgā organisma;
· pārbaudi, vai ir panākts vai joprojām tiek nodrošināts, ka ražošanas vieta vai tās daļa ir brīva no kaitīgā organisma;
· produkta identitāti un kravas fitosanitāro drošību.

Vajadzības gadījumā no kaitīgā organisma brīva ražošanas vieta vai no kaitīgā organisma brīva ražošanas vietas daļa ietver arī atbilstošas buferzonas izveidi un uzturēšanu.

Administratīvās darbības, kas nepieciešamas, lai atbalstītu no kaitīgā organisma brīvu ražošanas vietu vai no kaitīgā organisma brīvu ražošanas vietas daļu, ietver sistēmas dokumentēšanu un pienācīgu veikto pasākumu uzskaiti. NAAO veiktās pārskatīšanas un audita procedūras ir būtiskas, lai pārliecinātos, ka ražošanas vieta vai tās daļa ir brīva no kaitīgā organisma, un veiktu sistēmas novērtēšanu. Var būt nepieciešami arī divpusēji līgumi vai vienošanās.


[bookmark: _Toc238135199][bookmark: _bookmark6]1. No kaitīgā organisma brīvas ražošanas vietas vai no kaitīgā organisma brīvas ražošanas vietas daļas jēdziens

[bookmark: _Toc238135200][bookmark: _bookmark7]1.1. No kaitīgā organisma brīvas ražošanas vietas vai no kaitīgā organisma brīvas ražošanas vietas jēdziena piemērošana

“No kaitīgā organisma brīva ražošanas vieta” ir: “ražošanas vieta, kurā saskaņā ar zinātniskajiem datiem konkrēts kaitīgais organisms nav sastopams un kurā, ja atbilstīgi, šo stāvokli noteiktu laiku oficiāli uztur”. Ja importētājvalsts to pieprasa, tas ļauj eksportētājvalstij nodrošināt, ka tādu augu, augu produktu vai citu reglamentētu priekšmetu kravas, kas ražoti konkrētajā ražošanas vietā un/vai tiek pārvietoti no tās, ir brīvi no attiecīgā kaitīgā organisma, jo ir pierādīts, ka tas šajā vietā attiecīgajā laikposmā nav bijis sastopams. To, ka ražošanas vieta ir brīva no kaitīgā organisma, nosaka, veicot apsekojumus un/vai augšanas perioda pārbaudes, un šādu stāvokli vajadzības gadījumā uztur, izmantojot citas sistēmas, lai nepieļautu kaitīgā organisma iekļūšanu ražošanas vietā. Darbības pamato ar atbilstošu dokumentāciju.

Atkarībā no attiecīgā kaitīgā organisma, vietējiem apstākļiem un importētājvalstij pieņemamā riska līmeņa, atbilstošu drošības līmeni var sasniegt, veicot dažādas intensitātes pasākumus, sākot no vienkāršas eksporta gadā veiktas augšanas perioda pārbaudes līdz sarežģītai apsekojumu sistēmai un atbalsta procedūrām, ko īsteno vairākus gadus.

No kaitīgā organisma brīvas ražošanas vietas jēdzienu var attiecināt uz jebkuru telpu vai lauku kopumu, ja tos izmanto kā vienu ražošanas vienību. Ražotājs veic nepieciešamos pasākumus visā ražošanas vietā.

Ja noteiktu ražošanas vietas daļu var apsaimniekot kā atsevišķu vienību ražošanas vietā, šo vietu var būt iespējams uzturēt brīvu no kaitīgā organisma. Šādos apstākļos uzskata, ka šajā ražošanas vietā atrodas no kaitīgā organisma brīva ražošanas vietas daļa.

Ja bioloģisko īpašību dēļ kaitīgais organisms, visticamāk, nonāks ražošanas vietā vai ražošanas vietas daļā no blakus esošajām teritorijām, ap ražošanas vietu vai ražošanas vietas daļu ir jānosaka buferzona, kurā piemēro atbilstošus fitosanitāros pasākumus. Buferzonas lielums un fitosanitāro pasākumu veids ir atkarīgs no kaitīgā organisma bioloģiskajām īpašībām un ražošanas vietas vai ražošanas vietas daļas īpašībām.

[bookmark: _Toc238135201][bookmark: _bookmark8]1.2. Atšķirība starp ražošanas vietu vai ražošanas vietas daļu, kas ir brīva no kaitīgā organisma, un no kaitīgā organisma brīvu teritoriju

No kaitīgā organisma brīva ražošanas vieta un no kaitīgā organisma brīva teritorija ir atšķirīgi jēdzieni (skat. FPSS Nr. 4 (“Prasības no kaitīgā organisma brīvu teritoriju noteikšanai”)). No kaitīgā organisma brīvai teritorijai ir tāds pats mērķis kā no kaitīgā organisma brīvai ražošanas vietai, taču to sasniedz atšķirīgā veidā. Visas atšķirības starp ražošanas vietu, kas ir brīva no kaitīgā organisma, un teritoriju, kas ir brīva no kaitīgā organisma, vienlīdz attiecas arī uz ražošanas vietas daļu, kas ir brīva no kaitīgā organisma.

No kaitīgā organisma brīva teritorija ir daudz lielāka nekā ražošanas vieta, ietver daudzas ražošanas vietas un var aptvert visu valsti vai vairāku valstu daļas. No kaitīgā organisma brīvu teritoriju var izolēt ar dabisku barjeru vai piemērotu, parasti lielu, buferzonu. No kaitīgā organisma brīva ražošanas vieta var atrasties teritorijā, kurā attiecīgais kaitīgais organisms ir izplatīts, un tā ir izolēta, ja vispār ir izolēta, tās tuvākajā apkārtnē izveidojot buferzonu. No kaitīgā organisma brīva teritorija parasti tiek uzturēta daudzus gadus bez pārtraukumiem, turpretī no kaitīgā organisma brīvas ražošanas vietas statuss var tikt saglabāts tikai vienu vai dažus augšanas periodus. No kaitīgā organisma brīvu teritoriju kopumā pārvalda eksportētājvalsts NAAO. No kaitīgā organisma brīvu ražošanas vietu individuāli pārvalda ražotājs NAAO uzraudzībā un atbildībā. Ja kaitīgo organismu atrod no šā kaitīgā organisma brīvā teritorijā, apšauba visas teritorijas statusu. Ja to atrod no šā kaitīgā organisma brīvā ražošanas vietā, šī vieta zaudē savu statusu, bet tas tieši neietekmē citas ražošanas vietas šajā teritorijā, kurās darbojas tā pati sistēma. Šīs atšķirības ne vienmēr var būt piemērojamas konkrētos gadījumos. Ja ražošanas vieta atrodas no kaitīgā organisma brīvā teritorijā, tā šā fakta dēļ var atbilst no kaitīgā organisma brīvas ražošanas vietas prasībām, lai gan importētājvalsts var pieprasīt pārbaudi.

Tas, vai, lemjot par pārvaldības iespēju, tiks izvēlēta no kaitīgā organisma brīva ražošanas vieta, vai no kaitīgā organisma brīva teritorija, būs atkarīgs no attiecīgā kaitīgā organisma faktiskās izplatības eksportētājvalstī, tā īpašībām, kā arī administratīviem apsvērumiem. Abas sistēmas var nodrošināt nepieciešamo garantiju, ka vieta vai teritorija ir brīva no kaitīgā organisma – no kaitīgā organisma brīva teritorija to galvenokārt nodrošina, piemērojot kopīgus pasākumus teritorijai, kas aptver daudzas ražošanas vietas, bet no kaitīgā organisma brīva ražošanas vieta to galvenokārt nodrošina, tai īpaši un intensīvi piemērojot pārvaldības procedūras un veicot apsekojumus un pārbaudes.

[bookmark: _Toc238135202][bookmark: _bookmark9]2. Vispārīgas prasības

[bookmark: _Toc238135203][bookmark: _bookmark10]2.1. No kaitīgā organisma brīvu ražošanas vietu vai no kaitīgā organisma brīvu ražošanas vietas daļu būtiskie faktori

Iespēja nodrošināt, ka ražošanas vieta vai ražošanas vietas daļa ir brīva no kaitīgā organisma, ir atkarīga no:
· kaitīgā organisma īpašībām;
· ražošanas vietas un ražošanas vietas daļas īpašībām;
· ražotāja darbības spējām;
· NAAO prasībām un pienākumiem.

[bookmark: _Toc238135204][bookmark: _bookmark11]2.1.1. Kaitīgā organisma īpašības

Ražošanas vietu vai ražošanas vietas daļu var atzīt par brīvu no konkrēta kaitīgā organisma, sniedzot nepieciešamās garantijas, ka šajā ražošanas vietā vai tās daļā nav kaitīgā organisma, ja tā īpašības ir tam piemērotas. Piemērotas īpašības var ietvert šādas:
· kaitīgā organisma (vai attiecīgā gadījumā tā vektoru) dabiskā izplatība ir lēna un notiek nelielā attālumā;
· kaitīgā organisma mākslīgas izplatīšanas iespējas ir ierobežotas;
· kaitīgajam organismam ir maz saimniekaugu;
· kaitīgajam organismam ir salīdzinoši maza iespējamība saglabāties no iepriekšējiem periodiem;
· kaitīgajam organismam ir vidējs vai zems vairošanās ātrums;
· ir pieejamas pietiekami jutīgas metodes kaitīgā organisma konstatēšanai – vizuāla apskate vai attiecīgajā periodā laukā vai laboratorijā veicamas pārbaudes;
· ciktāl tas ir iespējams, kaitīgā organisma konstatēšanu neapgrūtina ne kaitīgā organisma bioloģiskās īpašības (piemēram, latentais periods), ne ražošanas vietas apsaimniekošanas prakse.

Nosakot un uzturot no kaitīgā organisma brīvu ražošanas vietu vai no kaitīgā organisma brīvu ražošanas vietas daļu, priekšrocība ir arī efektīvu un praktiski īstenojamu kaitīgā organisma ierobežošanas un kontroles pasākumu pieejamība.

[bookmark: _Toc238135205][bookmark: _bookmark12]2.1.2. Ražošanas vietas un ražošanas vietas daļas īpašības

Objektam jāatbilst “ražošanas vietas” pamata definīcijai (t. i., tam jādarbojas kā vienai ražošanas vai lauksaimniecības vienībai). Atkarībā no attiecīgā kaitīgā organisma un vietējiem apstākļiem ražošanas vietai un ražošanas vietas daļai, kā arī attiecīgā gadījumā buferzonai var būt nepieciešamas arī dažas no šīm papildu īpašībām:
· atrašanās vieta pietiekamā attālumā no iespējamiem kaitīgā organisma invāzijas avotiem, nodrošinot atbilstošu izolāciju (izmantojot dabiskās ģeogrāfiskās īpatnības, kas var kalpot par šķēršļiem kaitīgā organisma pārvietošanās kavēšanai);
· skaidri noteiktas un oficiāli atzītas robežas;
· piekļuve buferzonai (attiecīgā gadījumā);
· ražošanas vietā vai ražošanas vietas daļā nav citu kaitīgā organisma saimniekaugu, izņemot tos, kas atbilst eksporta nosacījumiem;
· buferzonā nav kaitīgā organisma saimniekaugu (attiecīgā gadījumā) vai kaitīgais organisms uz šiem saimniekaugiem tiek pienācīgi kontrolēts.

[bookmark: _Toc238135206][bookmark: _bookmark13]2.1.3. Ražotāja darbības spējas

Ražotājam jābūt noteiktām pārvaldības, tehniskajām un darbības spējām, kuras NAAO ir atzinusi par atbilstošām, lai novērstu kaitīgā organisma iekļūšanu ražošanas vietā vai ražošanas vietas daļā un, piemērojot atbilstošus fitosanitāros pasākumus, uzturētu to brīvu no kaitīgā organisma. Ražotājam vai NAAO vajadzības gadījumā jāspēj piemērot atbilstošus fitosanitāros pasākumus arī buferzonā.

[bookmark: _Toc238135207][bookmark: _bookmark14]2.1.4. NAAO prasības un pienākumi

NAAO nosaka īpašās prasības, kas ražotājam jāizpilda, lai tā apliecinājums par ražošanas vietu vai ražošanas vietas daļu, kas ir brīva no kaitīgā organisma, sniegtu nepieciešamo garantiju, ka attiecīgā vieta patiešām ir brīva no šā kaitīgā organisma. NAAO ir atbildīga par apsekojumiem, pārbaudēm un citām sistēmām, ar kurām apstiprina, ka attiecīgā vieta ir brīva no kaitīgā organisma. Parasti pārvaldības sistēmas, kas nepieciešamas konkrēta kaitīgā organisma un saimniekauga gadījumā, ir plaši zināmas, un tās var izmantot jebkurā valstī. Vajadzības gadījumā NAAO var organizēt apmācību par šo pārvaldības sistēmu piemērošanu. NAAO jāpārbauda fitosanitārās prasības ievešanai un/vai divpusēji jāsaskaņo nosacījumi, lai nodrošinātu atbilstību šīm prasībām.

[bookmark: _Toc238135208]2.2. No kaitīgā organisma brīvu ražošanas vietu vai no kaitīgā organisma brīvu ražošanas vietas daļu noteikšana un uzturēšana

Nosakot un uzturot no kaitīgā organisma brīvas ražošanas vietas vai no kaitīgā organisma brīvas ražošanas vietas daļas, NAAO jāņem vērā četri galvenie elementi. Tie ir:
· sistēmas, lai noteiktu, ka ražošanas vieta vai tās daļa ir brīva no kaitīgā organisma;
· sistēmas, lai ražošanas vietu vai tās daļu uzturētu brīvu no kaitīgā organisma;
· pārbaude, vai ir panākts vai joprojām tiek nodrošināts, ka ražošanas vieta vai tās daļa ir brīva no kaitīgā organisma;
· produkta identitāte un kravas fitosanitārā drošība.

[bookmark: _Toc238135209][bookmark: _bookmark16]2.2.1. Sistēmas, lai konstatētu, ka ražošanas vieta vai tās daļa ir brīva no kaitīgā organisma

Parasti NAAO jānosaka prasības, kas ražotājam jāievēro, lai ražošanas vietu vai ražošanas vietas daļu vēlāk varētu atzīt par brīvu no kaitīgā organisma. Šīs prasības attiecas uz ražošanas vietas vai ražošanas vietas daļas (un attiecīgā gadījumā buferzonas) īpašībām un ražotāja darbības spējām. Lai nodrošinātu konkrētu pasākumu īstenošanu, ražotājiem (vai to organizācijām) un NAAO var būt nepieciešams noslēgt oficiālas vienošanās.

Dažos gadījumos NAAO var pieprasīt, lai no kaitīgā organisma brīvs statuss tiktu apstiprināts, veicot oficiālus apsekojumus vienu vai vairākus gadus pirms gada, kurā eksportam paredzētajām kravām izsniedz fitosanitāros sertifikātus. Metodes, kas izmantotas no kaitīgā organisma brīvā statusa apstiprināšanai šādā veidā, var būt tādas pašas kā eksporta gadā izmantotās vai arī no tām atšķirties (skat. 2.2.3. apakšpunktu). Citos gadījumos NAAO var pieprasīt apstiprināt no kaitīgā organisma brīvo statusu tikai produkcijas ražošanas gadā. Katrā ziņā parasti NAAO un ražotāju mērķis ir nodrošināt, lai ražošanas vieta vai ražošanas vietas daļa vairāku gadu garumā nepārtraukti saglabātu no kaitīgā organisma brīvo statusu. Jāparedz īpaša kārtība no kaitīgā organisma brīvā statusa atsaukšanai, ja kaitīgo organismu konstatē no tā brīvā ražošanas vietā, ražošanas vietas daļā vai buferzonā, kurai arī jābūt brīvai no kaitīgā organisma. Tāpat jāparedz kārtība šā statusa atjaunošanai un atkārtotai apstiprināšanai, tostarp izmeklējot kaitīgā organisma konstatēšanas cēloni un izvērtējot pasākumus, kas nepieciešami, lai novērstu šādas situācijas atkārtošanos.

Ja izveido no kaitīgā organisma brīvas ražošanas vietas daļas, to robežu noteikšanai var izmantot apsekojumus izplatības noteikšanai.

[bookmark: _Toc238135210]2.2.2. Sistēmas, lai saglabātu no kaitīgā organisma brīvas ražošanas vietas vai tās daļas statusu

Parasti NAAO jāpieprasa, lai ražošanas vietā vai ražošanas vietas daļā (un attiecīgā gadījumā arī buferzonā) pirms augšanas perioda un/vai tā laikā tiktu veikti konkrēti pasākumi. NAAO ir arī atbildīga par ražošanas vietas vai ražošanas vietas daļas vispārējo uzraudzību, lai nodrošinātu šo prasību izpildi. To mērķis ir nepieļaut kaitīgā organisma iekļūšanu ražošanas vietā vai ražošanas vietas daļā vai iznīcināt iepriekš nekonstatētus kaitīgā organisma perēkļus. Šie pasākumi var būt šādi:
· profilaktiskie pasākumi (piemēram, no kaitīgā organisma brīvs pavairošanas materiāls un citu saimniekaugu likvidēšana);
· pasākumi kaitīgā organisma iekļūšanas novēršanai (piemēram, fiziski šķēršļi, aizsegi un iekārtu, tehnikas, augu, augsnes un augšanas substrātu kontrole);
· kaitīgā organisma kontrole (piemēram, kultivēšanas metodes, apstrāde un rezistentas šķirnes).

Ražotājam var būt jāveic šādas darbības:
· jāinformē NAAO par jebkādām aizdomām par kaitīgā organisma klātbūtni vai par tā konstatēšanu;
· NAAO noteikto laikposmu jāglabā dokumentācija par veiktajiem kultivēšanas un kaitīgā organisma kontroles pasākumiem.

[bookmark: _Toc238135211][bookmark: _bookmark18]2.2.3. No kaitīgā organisma brīvas ražošanas vietas vai tās daļas statusa noteikšanas un uzturēšanas pārbaude

No kaitīgā organisma brīvas ražošanas vietas vai tās daļas statusa apstiprināšanu veic NAAO darbinieki vai NAAO pienācīgi pilnvarotas personas, kuras veic šim nolūkam paredzētos apsekojumus, lai novērtētu no kaitīgā organisma brīvās ražošanas vietas vai ražošanas vietas daļas (un attiecīgā gadījumā arī buferzonas) statusu. Visbiežāk tās ir pārbaudes augšanas periodā, taču var izmantot arī citas kaitīgā organisma konstatēšanas metodes (piemēram, paraugu ņemšanu un laboratorijas pārbaudes, slazdus, augsnes analīzes u. c.).

No kaitīgā organisma brīvas ražošanas vietas vai ražošanas vietas daļas statusu var apstiprināt, veicot noteiktu skaitu pārbaužu vai testu vai pārbaudes vai testus ar noteiktu starplaiku (piemēram, trīs pārbaudes ar viena mēneša starplaiku). Pārbaudes vai citas procedūras var veikt vai nu vienā augšanas periodā, vai arī vairāku augšanas periodu laikā. Ražošanas vietā vai ražošanas vietas daļā var pieprasīt veikt novāktās preces pārbaudi vai testēšanu. Var arī pieprasīt, lai no kaitīgā organisma brīvās ražošanas vietas vai ražošanas vietas daļas statuss tiktu uzturēts vairākus gadus, kā arī noteikt aizliegumu iepriekšējos gados attiecīgajā ražošanas vietas daļā audzēt saimniekaugus.

Apstiprināšanas procedūru pamatā jābūt iepriekš izstrādātam plānam, kurā ņemts vērā ražošanas vietas sadalījums atsevišķos zemes gabalos, un tās, atkarībā no kaitīgā organisma un tā izraisītajiem simptomiem, var īstenot, vai nu veicot vispārēju novērtējumu, vai paņemot paraugus. Nepieciešamo apsekojumu intensitāti var ietekmēt kaitīgā organisma sastopamība teritorijā, kas ieskauj no kaitīgā organisma brīvo ražošanas vietu vai no kaitīgā organisma brīvo ražošanas vietas daļu.

[bookmark: _Toc238135212][bookmark: _bookmark19]2.2.4. Produkta identitāte un kravas fitosanitārā drošība

Lai saglabātu produkta identitāti (marķējums, lai nodrošinātu izsekojamību līdz ražošanas vietai, kas ir brīva no kaitīgā organisma) un kravas viengabalainību, var būt nepieciešams veikt verifikācijas pasākumus. Pēc ražas novākšanas produkts jāuztur brīvs no kaitīgā organisma.

[bookmark: _Toc238135213][bookmark: _bookmark20]2.3. Prasības attiecībā uz buferzonu

Attiecīgos gadījumos no kaitīgā organisma brīvas ražošanas vietas vai no kaitīgā organisma brīvas ražošanas vietas daļas noteikšana un uzturēšana ietver procedūras attiecībā uz buferzonu, kas saistīta ar attiecīgo ražošanas vietu vai ražošanas vietas daļu.

Buferzonas lielumu nosaka NAAO, pamatojoties uz attālumu, kādā kaitīgais organisms var dabiski izplatīties augšanas perioda laikā. Monitoringa apsekojumi jāveic pietiekami bieži vienā vai vairākos augšanas periodos. Veicamā rīcība gadījumā, ja buferzonā atklāj kaitīgo organismu, ir atkarīga no NAAO prasībām. Var vai nu atsaukt no kaitīgā organisma brīvas ražošanas vietas vai ražošanas vietas daļas statusu, vai arī var būt nepieciešams buferzonā veikt atbilstošus kontroles pasākumus. Jebkurā gadījumā ir iepriekš jāpārliecinās, vai vieta ir pieejama apsekojumiem vai kontroles pasākumiem. Piemērotos gadījumos var ieviest atbilstošu kārtību, lai nodrošinātu, ka tiek uzturēts no kaitīgā organisma brīvās ražošanas vietas vai ražošanas vietas daļas statuss (piemēram, ieviešot vietēja mēroga ziņošanas / paziņošanas kārtību, informēšanas pasākumus, vietējo regulējumu, kā arī konstatētā kaitīgā organisma kontroles vai iznīcināšanas pasākumus).

[bookmark: _Toc238135214][bookmark: _bookmark21]3. Dokumentācija un pārbaude

Pasākumi, kas veikti, lai noteiktu un uzturētu no kaitīgā organisma brīvu ražošanas vietu vai no kaitīgā organisma brīvu ražošanas vietas daļu, tostarp attiecīgā gadījumā arī buferzonā īstenotie pasākumi, ir pienācīgi jādokumentē un periodiski jāpārskata. NAAO jāievieš procedūras auditam, pārskatīšanai un sistēmu novērtēšanai uz vietas.

[bookmark: _Toc238135215][bookmark: _bookmark22]3.1. Vispārīga dokumentācija

Attiecīgā gadījumā ir jābūt pieejamai dokumentācijai par NAAO piemēroto administratīvo sistēmu gan no kaitīgā organisma brīvu ražošanas vietu vai no kaitīgā organisma brīvu ražošanas vietas daļu noteikšanai kopumā, gan attiecībā uz konkrēto(-ajiem) kaitīgo(-ajiem) organismu(-iem). Tas ietver informāciju par izmantotajām uzraudzības sistēmām (tostarp pārbaudēm, apsekojumiem un monitoringu), par procedūrām kaitīgā organisma konstatēšanas gadījumā (izlabošanas pasākumu plāni), kā arī par procedūrām produkta identitātes un kravas fitosanitārās drošības nodrošināšanai.

Attiecīgā gadījumā ir jābūt pieejamai arī dokumentācijai par konkrētajiem pasākumiem, kas veikti ražošanas vietā vai ražošanas vietas daļā un ar to saistītajā buferzonā, lai konkrētajā augšanas periodā apstiprinātu no kaitīgā organisma brīvas ražošanas vietas vai ražošanas vietas daļas statusu, tostarp arī apsekojumu rezultātiem un kaitīgā organisma apkarošanas pasākumu dokumentācijai (piemēram, izmantoto apstrādes pasākumu veidi un veikšanas datumi, kā arī rezistentu šķirņu izmantošana).

Jādokumentē no kaitīgā organisma brīvas ražošanas vietas vai ražošanas vietas daļas statusa atsaukšanas un atjaunošanas kārtība.

Ja no kaitīgā organisma brīvas ražošanas vietas vai no kaitīgā organisma brīvas ražošanas vietas daļas noteikšanai un uzturēšanai nepieciešami sarežģīti pasākumi, lai nodrošinātu augstu pārliecības pakāpi par šo statusu, var būt nepieciešams darbības plāns. Attiecīgā gadījumā šāda plāna pamatā var būt divpusēji līgumi vai vienošanās, kurās sīki izklāstīti sistēmas darbībai nepieciešamie elementi, tostarp attiecīgā ražotāja un tirgotāja(-u) funkcijas un pienākumi.

[bookmark: _Toc238135216][bookmark: _bookmark23]3.2. Papildu deklarācija par fitosanitārajiem sertifikātiem

NAAO izdotais fitosanitārais sertifikāts kravai apliecina, ka ir izpildītas prasības attiecībā uz ražošanas vietu vai ražošanas vietas daļu, kas ir brīva no kaitīgā organisma. Importētājvalsts šajā nolūkā var pieprasīt fitosanitārajā sertifikātā iekļaut atbilstošu papildu deklarāciju.

[bookmark: _Toc238135217][bookmark: _bookmark24]3.3. Informācijas sniegšana

Pēc pieprasījuma eksportētājvalsts NAAO ir jāinformē importētājvalsts NAAO par pamatojumu no kaitīgā organisma brīvas ražošanas vietas vai ražošanas vietas daļas noteikšanai un uzturēšanai. Ja divpusējās vienošanās vai līgumi to paredz, eksportētājvalsts NAAO bez kavēšanās jāsniedz importētājvalsts NAAO informācija par ražošanas vietas vai ražošanas vietas daļas, kas ir brīva no kaitīgā organisma, noteikšanu vai šā statusa atsaukšanu.

Starptautiskā augu aizsardzības konvencija (IPPC) ir starptautiska vienošanās par augu veselību, kuras mērķis ir aizsargāt audzētos un savvaļas augus, novēršot kaitīgo organismu ievešanu un izplatību. Starptautiskā ceļošana un tirdzniecība ir intensīvāka nekā jebkad iepriekš. Cilvēkiem un precēm ceļojot pa pasauli, līdzi ceļo arī organismi, kas rada risku augiem.

Organizācija
· IPPC ir vairāk nekā 180 līgumslēdzējpuses.
· Katrai līgumslēdzējpusei ir sava nacionālā augu aizsardzības organizācija (NAAO) un oficiāla IPPC kontaktpersona.
· Lai valstīs veicinātu IPPC īstenošanu, darbojas deviņas reģionālās augu aizsardzības organizācijas (RAAO).
· IPPC sadarbojas ar attiecīgajām starptautiskajām organizācijām, lai palīdzētu uzlabot reģionu un valstu kapacitāti.
· ANO Pārtikas un lauksaimniecības organizācija (FAO) nodrošina sekretariāta pakalpojumus.

Starptautiskā augu aizsardzības konvencija (IPPC)

Viale delle Terme di Caracalla, 00153 Roma, Itālija
Tālr.: +39 06 5705 4812, fakss: +39 06 5705 4819
E-pasts: ippc@fao.org, tīmekļvietne: www.ippc.int

